3. ΝΟΜΟΣ υπ’ αριθ. 133 της 22/29 Αυγ. 1975 (ΦΕΚ Α΄180) Περί της από 26 Φεβρ. 1975 Εθνικής Γενικής Συλλογικής Συμβάσεως Εργασίας «περί της εφαρμογής των αρχών ίσης αμοιβής αρρένων και θηλέων, αυξήσεως των ημερών αδείας αναπαύσεως των εργατών και καθιερώσεως 45ώρου εβδομαδιαίας εργασίας των μισθωτών». Άρθρον μόνον.–1.Η από 26.2.1975 Εθνική Γενική Συλλογική Σύμβασις Εργασίας «περί της εφαρμογής των αρχών ίσης αμοιβής αρρένων και θηλέων, αυξήσεως των ημερών αδείας αναπαύσεως των εργατών και καθιερώσεως 45ώρου εβδομαδιαίας εργασίας των μισθωτών» δημοσιευθείσα δια της Εφημερίδος της Κυβερνήσεως (ΦΕΚ 276 τεύχ. Β της 4.3.1975) δυνάμει της υπ’ αριθ. 11.400/1975 αποφάσεως του Υπουργού Απασχολήσεως και ης το κείμενον παρατίθεται εν τέλει του παρόντος, θεωρείται έγκυρος καθ’ όλας αυτής τας διατάξεις, από του συνομολογηθέντος χρόνου, προσέτι δε ότι πληροί άπαντας τους υπό των διατάξεων του Νομ. 3239/1955, ως ετροποποιήθησαν και συνεπληρώθησαν μεταγενεστέρως, τιθεμένους όρους, προϋποθέσεις και περιορισμούς. 2.Επιφυλασσομένης της ισχύος των διατάξεων της παρ. 2 του άρθρ. 15 του Νόμ. 3239/1955, δύναται δι’ ομοίων συλλογικών συμβάσεων εργασίας ή αποφάσεων διαιτησίας, να τροποποιήται και συμπληρούται η περί ης η προηγουμένη παράγραφος εθνική γενική συλλογική σύμβασις εργασίας και διαρκούντος έτι του συμβατικού χρόνου ισχύος αυτής, επί τω τέλει απροσκόπτου εφαρμογής των δι’ αυτής εισαγομένων θεσμών, ιδία δε της 45ώρου εβδομαδιαίας εργασίας και της εβδομάδος των 5  Σελ. 120(β) Τεύχος 572 – Σελ. 58 εργασίμων ημερών. Αι κατά την παρούσαν παράγραφον συλλογικαί συμβάσεις εργασίας ή αποφάσεις διαιτησίας δύναται να ορίζουν ότι η ισχύς των άρχεται από 1 Ιουλ. 1975. 3.Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Το κείμενον της κυρουμένης Συμβάσεως παρατίθεται ανωτ. αριθ. 2). 15.Δ.β.3 Εθνικές Συλλογικές Συμβάσεις 12

[Source: greek_legal_code_raptarchis | Tokens: 1664]